Diari Oficial de la Generalitat Valenciana


Sumari del DOGV 4469, del 28-03-2003 (2003/3273)

ORDE de 5 de març de 2003, de la Conselleria d'Economia, Hisenda i Ocupació, per la qual es regula el procediment per a la tramitació telemàtica de presentació de sol·licituds de conciliació davant del Servici de Mediació, Arbitratge i Conciliació, i s'aprova l'aplicació en virtut de la qual es gestiona el procediment.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/03/05/(1)/dof/vci/html**

### Dades del document

Número de DOGV
:   4469

Data del DOGV
:   28-03-2003

Secció del DOGV
:   I. DISPOSICIONS GENERALS

Número del document
:   2003/3273


Data del document
:   05-03-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * procediment administratiu
    * intercanvi d'informació
    * conflicte laboral
    * telemàtica

ORDE de 5 de març de 2003, de la Conselleria d'Economia, Hisenda i Ocupació, per la qual es regula el procediment per a la tramitació telemàtica de presentació de sol·licituds de conciliació davant del Servici de Mediació, Arbitratge i Conciliació, i s'aprova l'aplicació en virtut de la qual es gestiona el procediment. [2003/3273]
  
PREÀMBUL
  
La Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu comú, establix, en l'article 45, que les administracions públiques impulsaran l'ús i l'aplicació de les tècniques i dels mitjans electrònics, informàtics i telemàtics per al desenvolupament de la seua activitat i l'exercici de les seues competències.
  
Així mateix, reconeix als ciutadans la facultat de relacionar-se amb les administracions públiques possibilitant l'exercici dels seus drets davant d'elles, per mitjà de la utilització de tècniques i mitjans electrònics, informàtics o telemàtics, atorgant validesa i eficàcia de document original tant als documents com a les còpies emeses a través d'estos, sempre que quede garantida la seua autenticitat, integritat i conservació i, si és el cas, la recepció per l'interessat, així com el compliment de les garanties i requisits exigits per les lleis.
  
També el Reial Decret 263/1996, de 16 de febrer, pel qual es regula la utilització de tècniques electròniques, informàtiques i telemàtiques per l'administració general de l'Estat i el títol II del Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, recullen este mode de relació entre les administracions públiques i els seus ciutadans en el marc del ple respecte de les garanties i dels requisits previstos en cada procediment.
  
En l'àmbit de la Unió Europea, la Comissió sosté la necessitat de l'establiment d'estratègies regionals per a potenciar l'anomenada societat de la informació dirigides a aprofitar al màxim la liberalització de les telecomunicacions, a afavorir el potencial de recursos humans, a promoure l'ús actiu de les tecnologies de la informació i de la telecomunicació i a promoure la igualtat en l'accés a estes.
  
S'ha considerat, al seu torn, que la incorporació de la firma electrònica avançada, tal com es recull en el Reial Decret Llei 14/1999, de 17 de setembre, de firma electrònica i en el Decret 87/2002, de 30 de maig, del Govern Valencià, pel qual es regula la utilització de la Firma Electrònica Avançada (FEA) en la Generalitat Valenciana, és el mitjà que introduïx majors garanties d'identificabilitat de l'òrgan que exercix la competència i del ciutadà que hi intervé, de confidencialitat de les dades, de restricció de la utilització i accés a les dades a les persones autoritzades i d'autenticitat, integritat i conservació dels documents, requisits tots ells exigibles per a la introducció de mitjans telemàtics en un procediment.
  
Per tant, la necessitat dels ciutadans, les empreses i les administracions públiques de facilitar un acostament a través de les tecnologies de la informació fa imprescindible la regulació de nous procediments que facen efectius els dits drets.
  
Un dels tràmits administratius que, dins de les competències de la Generalitat Valenciana, és susceptible de ser gestionat a través de tècniques telemàtiques és la presentació de sol·licituds o demandes de conciliació davant del Servici de Mediació, Arbitratge i Conciliació, la regulació de la qual està establida en el títol V, capítol 1, del Reial Decret Legislatiu 2/1995, de 7 d'abril, pel qual s'aprova el Text Refós de la Llei de Procediment Laboral, en el Reial Decret 2756/1979, de 23 de novembre, sobre assumpció de funcions per l'Institut de Mediació, Arbitratge i Conciliació i en el Reial Decret 4106/1982, de 29 de desembre, sobre traspàs de funcions i servicis de l'administració de l'Estat a la Generalitat Valenciana en matèria de mediació, arbitratge i conciliació.
  
Per tot això,
  
ORDENE
  
Article 1. Objecte i àmbit d'aplicació
  
1. És objecte de la present orde, establir el procediment per a la presentació per mitjà de la utilització de tècniques telemàtiques, de sol·licituds de realització de l'acte de conciliació previ a la via judicial davant del Servici de Mediació, Arbitratge i Conciliació (en avant, SMAC), regulat en els articles 63 a 68 de la Llei de Procediment Laboral, i aprovar l'aplicació informàtica que la possibilita, així com el corresponent fitxer de dades de caràcter personal.
  
2. La presentació de les sol·licituds de realització de l'acte de conciliació previ a la via judicial, a través del procediment que es regula en la present orde és de caràcter voluntari i alternatiu respecte de la presentació de la documentació en els registres de les corresponents direccions territorials d'Ocupació i Treball, que es manté en vigor.
  
3. Als efectes d'esta orde els models normalitzats seran dos:
  
a) Model de papereta de conciliació en matèria d'acomiadament.
  
b) Model de papereta de conciliació per a la resta de matèries subjectes a intent de conciliació prèvia.
  
Article 2. Conceptes i definicions
  
1. Presentació telemàtica: Sistema de comunicació i subministrament de dades a través de tècniques i mitjans que resulten de l'ús conjunt de la informàtica i les telecomunicacions i que, en este cas, permet el procediment de presentació de sol·licituds de conciliació davant del SMAC via Internet.
  
2. Navegador: Programa informàtic que permet l'accés a servidors web a través de xarxes de dades basades en TCP/IP, com Internet, així com la presentació de la informació que els dits servidors contenen.
  
3. Firma electrònica avançada. Firma electrònica: és el conjunt de dades, en forma electrònica, annexos a altres dades electròniques o associades funcionalment amb ells, utilitzats com a mitjà per a identificar formalment l'autor del document que la recull. Firma Electrònica Avançada: firma electrònica que permet la identificació del signatari i ha sigut creada per mitjans que el signatari manté sota el seu exclusiu control, de manera que la firma electrònica està vinculada únicament al ell i a les dades a què es referix, la qual cosa permet que siga detectable qualsevol modificació ulterior d'estes.
  
Article 3. Usuaris del sistema
  
Podran presentar les sol·licituds a què es referix esta orde, en nom propi o en representació d'altres, les persones que disposen del certificat d'usuari de la Firma Electrònica de la Generalitat Valenciana, i d'aquelles altres reconegudes per la Generalitat en els termes previstos per la disposició addicional tercera del Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana.
  
D'acord amb el que establix l'article 6 del RD 2756/1979, de 23 de novembre, sobre assumpció de funcions per l'Institut de Mediació, Arbitratge i Conciliació, es presumirà autoritzat per a rebre citacions qui presente la papereta encara que no siga l'interessat.
  
Article 4. Procediment general
  
1. El presentador accedirà a la pàgina web habilitada per a la presentació telemàtica de les sol·licituds de conciliació, i s'identificarà per mitjà dels dispositius de la Firma Electrònica de la Generalitat. El sistema validarà la clau d'accés, que haurà d'introduir el presentador, i comprovarà que es tracta d'una persona amb autorització per a la presentació telemàtica de les sol·licituds de conciliació.
  
2. En els casos en què es detecten anomalies de tipus tècnic en la transmissió telemàtica de la sol·licitud, el mateix sistema comunicarà la dita circumstància al presentador per mitjà dels corresponents missatges d'error, amb la finalitat que les esmene.
  
3. Realitzat l'accés en la forma assenyalada, se seleccionarà a continuació, el model de papereta de conciliació en matèria d'acomiadament, o el general per a la resta de matèries subjectes a intent de conciliació prèvia.
  
4. A continuació apareixerà en pantalla el corresponent formulari que haurà d'emplenar-se, i seguidament es procedirà a enviar la demanda.
  
5. El sistema realitzarà les comprovacions oportunes de les dades introduïdes, realitzant la corresponent validació d'estes.
  
6. Una vegada completat el procés correctament, s'obtindrà la cèdula de citació en la qual anirà referit el número d'expedient, el dia, hora, lloc i sala en què s'haurà de comparéixer davant del SMAC, així com la papereta adjunta (annex I).
  
7. En cap cas la presentació telemàtica de les sol·licituds a què es referix esta orde, implicarà l'ampliació dels terminis establits per l'ordenament jurídic corresponent.
  
Article 5. Garantia de disponibilitat i accés
  
1. El sistema estarà accessible en la pàgina Web de la Conselleria d'Economia, Hisenda i Ocupació, en l'adreça http://www.gva.és/c\_economia, i, amb l'adequat encaminament, en el portal de la Generalitat Valenciana.
  
2. El sistema permetrà la presentació de documents electrònics tots els dies de l'any, durant les vint-i-quatre hores del dia, sense perjudici de les interrupcions necessàries per raons tècniques derivades de la utilització o manteniment de tot equip informàtic o sistemes de comunicacions. A efectes del còmput de terminis, la recepció en un dia inhàbil per a l'administració, s'entendrà efectuada el primer dia hàbil següent.
  
3. El sistema permetrà realitzar consulta de les paperetes de conciliació presentades, així com obtindre'n còpies o duplicats.
  
Article 6. Validesa de les comunicacions
  
1. Tots els documents electrònics enviats al SMAC, es registraran de forma individual i causaran anotació en el registre telemàtic creat per a això en virtut de l'article 38.9 de la Llei 30/92 de 26 de novembre, addicionat per l'article 68 de la Llei 24/2001 de 27 de desembre, de Mesures Fiscals, Administratives i de l'Orde Social
  
2. La transmissió de dades s'entendrà correctament finalitzada a tots els efectes, quan el sistema genere un document-diligència que continga el número identificador del document, la identificació de l'usuari, la data i l'hora de la presentació del document electrònic.
  
3. Les notificacions, comunicacions o documentació dels procediments emesos per mitjà de firma electrònica avançada en l'àmbit de la Generalitat Valenciana gaudiran de validesa i eficàcia, en els termes de l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 7. Compatibilitat entre els mitjans utilitzats per l'emissor i destinatari
  
Els usuaris hauran de disposar d'un sistema informàtic que permeta la connexió al servidor que suport el sistema a través de la xarxa internet i la impressió llegible de la còpia impresa de la documentació.
  
La Conselleria d'Economia, Hisenda i Ocupació disposarà, en la mateixa pàgina web, les versions de sistema operatiu i navegadors mínims requerits per al funcionament del sistema.
  
Article 8. Aprovació de l'aplicació E-SMAC empleada en la gestió d'este procediment
  
D'acord amb el que preveu l'article 15 del Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, s'aprova l'aplicació E-SMAC amb la qual es realitzen les funcions previstes en la present orde, així com el fitxer de dades de caràcter personal descrit en l'annex II.
  
DISPOSICIONS FINALS
  
Primera
  
Es faculta el director general de Treball i Seguretat Laboral per a dictar les disposicions i adoptar les mesures que considere oportunes per al desplegament i l'aplicació del que disposa la present orde, i especialment per a procedir a l'actualització de l'annex I.
  
Segona
  
La present orde entrarà en vigor el dia de la publicació en el Diari Oficial de la Generalitat Valenciana.
  
València, 5 de març de 2003
  
El conseller d'Economia, Hisenda i Ocupació
  
VICENTE RAMBLA MOMPLET
  
DEMANDA ORDINÀRIA
  
AL SERVICI DE MEDIACIÓ ARBITRATGE I
  
CONCILIACIÓ DE VALÈNCIA
  
Nom - 1r Cognom - 2n Cognom - , amb DNI - i despatx professional a - , en nom i representació de Sr./Sra. Nom - 1r Cognom - 2n Cognom - i - més amb data de naixement - titular del DNI - , amb domicilio en la localitat d - província d - carrer - número i porta - C.P. - representació que exercixen en virtut de poder autoritzat pel notari d - Sr./Sra. - el dia - número de protocol - ; o que s'ha conferit en document privat, el que ratificarà el poderdant en l'acte de conciliació per a la validesa d'esta demanda; en la dita representació compareix davant d'este Servici de Conciliació i com millor siga procedent en dret DIU:
  
Que pel present sol·licita la subscripció d'Acte de Conciliació a - , en matèria de - amb l'empresa - amb NIF/CIF - domiciliada a - província d - carrer - número i porta - C.P - . 2n domicili a - província d - carrer - número i porta - C.P - , basant-se en els següents
  
FETS:
  
PRIMER.- El sol·licitant presta servicis per compte i orde de l'empresa mencionada des de - , amb la categoria de - i salari de - euros - , en el centre de treball situat a - dedicat a l'activitat de, - i li és d'aplicació el conveni
  
SEGON
  
Per això,
  
SOL·LICITA
  
Al SMAC que considere presentat este escrit, l'admeta, i en vista d'ell tinga per sol·licitada la subscripció d'acte de conciliació, i que siguen citades les parts a fi que l'empresa demanda s'avinga a
  
DILIGÈNCIA:
  
Sol·licitat telemàticament el a les
  
i citat en este acte per el SMAC
  
Identificador de document núm.
  
DEMANDA D'ACOMIADAMENT
  
AL SERVICI DE MEDIACIÓ, ARBITRATGE I
  
CONCILIACIÓ DE VALÈNCIA
  
Nom - 1r Cognom - 2n Cognom - , amb DNI - i despatx professional a - , en nom i representació de Sr./Sra. Nom - 1r Cognom - 2n Cognom - i - més amb data de naixement - titular del DNI - , amb domicilio en la localitat d - província d - carrer - número i porta - C.P. - representació que exercixen en virtut de poder autoritzat pel notari d - Sr./Sra. - el dia - número de protocol - ; o que s'ha conferit en document privat, el que ratificarà el poderdant en l'acte de conciliació per a la validesa d'esta demanda; en la dita representació compareix davant d'este Servici de Conciliació i com millor siga procedent en dret DIU:
  
Que pel present sol·licita la subscripció d'Acte de Conciliació a - , en matèria d'ACOMIADAMENT - amb l'empresa - amb NIF/CIF - domiciliada a - província d - carrer - número i porta - C.P - . 2n domicili a - província d - carrer - número i porta - C.P - , basant-se en els següents
  
FETS:
  
PRIMER.- El sol·licitant presta servicis per compte i orde de l'empresa mencionada des de - , amb la categoria de - i salari de - euros - , en el centre de treball situat a - dedicat a l'activitat de, i li és d'aplicació el conveni
  
SEGON.- Que per mitjà de comunicació - se li ha comunicat l'acomiadament amb efectes de data ?sota l'al·legació de-
  
TERCER.- En l'empresa mencionada - presten els seus servicis més de 25 treballadors fixos. El sol·licitant exerceix la condició de representació dels treballadors.
  
Per això,
  
SOL·LICITA
  
Al SMAC que considere presentat este escrit, l'admeta, i en vista d'ell tinga per sol·licitada la subscripció d'acte de conciliació, i que siguen citades les parts a fi que l'empresa demanda s'avinga a
  
DILIGÈNCIA:
  
Sol·licitat telemàticament el a les
  
i citat en este acte per el SMAC
  
Identificador de document núm.
  
ANNEX II
  
A. Fitxer: SMAC
  
B. Descripció del Fitxer: Procediment de Mediació, Arbitratge i Conciliació
  
C. Finalitat i ús del fitxer: Identificació i citació de les parts davant d'una DEMANDA
  
D. Persones o col·lectius sobre els quals es pretén obtindre dades de caràcter personal: Demandants, demandats, representants, advocats
  
E. Procediment de recollida de dades: Formulari presentat per demandants o representants, tant en format paper com telemàtic
  
F. Estructura bàsica del fitxer automatitzat i descripció de les dades de caràcter personal inclosos en este:
  
a) Dades de caràcter personal:
  
Nom, cognoms, NIF, domicili
  
b) Dades econòmiques: Salari
  
G. Cessions previstes: No es preveuen cessions
  
H. Òrgan responsable del fitxer: Direcció General de Treball i Seguretat Laboral
  
I. Servici o centre directiu davant del qual es poden exercitar els drets d'accés, rectificació i cancel·lació: Al Servici de Mediació, Arbitratge i Conciliació en les Direccions Territorials


Còpia Permalink ELI